ΓΡΑΠΤΗ ΕΡΩΤΗΣΗ E-1598/01

υποβολή: Andr Brie (GUE/NGL) προς την Επιτροπή

(1 Ιουνίου 2001)

Θέμα: Το μέλλον του προγράμματος Phare στη Βοσνία-Ερζεγοβίνη

ατά τη διάρκεια πρόσφατης επίσκεψης κοινοβουλευτικής αντιπροσωπείας στα Βαλκάνια, είχα την ευκαιρία να συναντήσω στη Βοσνία-Ερζεγοβίνη τοπική ΜΚΟ, η οποία, στο πλαίσιο του προγράμματος Phare-LIEN, είναι επιφορτισμένη με την εφαρμογή σχεδίου, το οποίο συγχρηματοδοτείται από την Ευρωπαϊκή Επιτροπή. Παρά το ότι το σχέδιο θα διαρκέσει ακόμα ένα χρόνο, η εν λόγω ΜΚΟ αναζητά ήδη πηγές χρηματοδότησης μετά το τέλος της συγχρηματοδότησης από την Επιτροπή. Ως τέτοια πηγή δεν πρέπει, δυστυχώς, να θεωρείται πλέον το πρόγραμμα Phare-LIEN (ή το διάδοχο πρόγραμμα Access), καθώς για τη Βοσνία-Ερζεγοβίνη (σε αντίθεση με δέκα άλλες χώρες της Κεντρικής και Ανατολικής Ευρώπης!) δε διατέθηκε καμία χρηματοδότηση, παρά τη συνεχιζόμενη δραματική κατάσταση των κατοίκων.

Ενόψει της εξαιρετικά τεταμένης κοινωνικής και οικονομικής κατάστασης στη χώρα αυτή και της δημιουργικής συνεισφοράς των ΜΚΟ στη θεμελίωση μίας σωστά λειτουργούσας κοινωνίας πολιτών, και λαμβάνονταςπόψη το γεγονός ότι στα πλαίσια του προγράμματος Phare-LIENλοποιήθηκαν ιδιαίτερα επιτυχημένα σχέδια προς αυτή την κατεύθυνση, ερωτώ την Επιτροπή τα εξής:

- Έχει επίγνωση της σημασίας αναλόγων σχεδίων για τη συγκρότηση δομών κοινωνίας των πολιτών, για τηνποστήριξη ποικίλων τοπικών πρωτοβουλιών και τη βελτίωση της κατάστασης των άμεσα επωφελούμενων στη Βοσνία-Ερζεγοβίνη·

- Γιατί δε χρηματοδοτήθηκε το πρόγραμμα Access στη Βοσνία-Ερζεγοβίνη (και ποιός έλαβε αυτή την απόφαση)·

- Ποιά συγκεκριμένα μέτρα σκέφτεται να λάβει για την εκ νέου χρηματοδότηση του προγράμματος στη Βοσνία-Ερζεγοβίνη στο μέλλον·

Απάντηση του κ. Patten εξ ονόματος της Επιτροπής

(31 Ιουλίου 2001)

Η Επιτροπή θεωρεί ότι οι τοπικές πρωτοβουλίες μπορούν πράγματι να συμβάλουν σημαντικά στην επάνοδο της σταθερότητας στη Βοσνία-Ερζεγοβίνη. Έργα όπως εκείνα που χρηματοδοτούνται από το PHARE LIEN έχουν συμβάλει αναμφισβήτητα στη δημιουργία δομών κοινωνίας των πολιτών. Τούτο έγινε εφικτό χάρη, μεταξύ άλλων, στη στήριξη που παρέχεται στις τοπικές πρωτοβουλίες, οι οποίες με τη σειρά τους είχαν άμεσες και θετικές συνέπειες στους δικαιούχους. Δεδομένου ότι η Επιτροπή εξακολουθεί να αποδίδει μεγάλη σημασία στις τοπικές πρωτοβουλίες, οι μη κυβερνητικές οργανώσεις (ΜΚΟ) θα εξακολουθήσουν να λαμβάνουν κοινοτική βοήθεια στο πλαίσιο του νέου προγράμματος CARDS.

Το πρόγραμμα PHARE LIEN έχει πράγματι διακοπεί και η Βοσνία-Ερζεγοβίνη δεν θα έχει πρόσβαση στο διάδοχο πρόγραμμα Access. Αντίθετα, η Ένωση αποφάσισε, μέσω του Συμβουλίου, να οργανώσει με πιο ορθολογικό τρόπο την κοινοτική βοήθεια που παρέχεται στα Δυτικά Βαλκάνια και να την εντάξει σε ενιαίο πρόγραμμα βοήθειας, το πρόγραμμα CARDS, σύμφωνα με τις αποφάσεις του Ευρωπαϊκού Συμβουλίου του Ελσίνκι, το Δεκέμβριο του 1999. Έτσι, το CARDS είναι και θα παραμείνει το κύριο μέσο για την παροχή της κοινοτικής βοήθειας, συμπεριλαμβανομένης της βοήθειας προς τις ΜΚΟ.

Για το λόγο αυτό, το πρόγραμμα CARDS 2001 για τη Βοσνία-Ερζεγοβίνη προβλέπει την παροχή τεχνικής βοήθειας σε περίπου 40 ΜΚΟ - με βοήθεια για τη διαχείριση των έργων, τη δημιουργία δικτύων και την παροχή νομικών συμβουλών (συμπεριλαμβανομένων των επαφών με την κυβέρνηση). Επιπλέον, προτείνεται να χρηματοδοτηθούν τριάντα περίπου έργα κοινωνικής ανάπτυξης, τα οποία έχουν προτείνει οι ΜΚΟ που λαμβάνουν τεχνική βοήθεια. Επίσης, προτείνεται να χρησιμοποιηθεί Διευκόλυνση ενεργειών μικρής κλίμακας για τη στήριξη σειράς ατομικών πρωτοβουλιών. Έτσι, ενώ το πρόγραμμα CARDS έχει αναμφισβήτητα διαφορετικό προσανατολισμό από το PHARE LIEN ή το διάδοχο πρόγραμμά του, η Επιτροπή πιστεύει ότι το πρόγραμμα CARDS είναι σε θέση να διασφαλίσει τη συνέχεια της στήριξης που παρέχεται στις τοπικές πρωτοβουλίες στρατηγικής σημασίας.